Politiet efterlyser lige nu en gerningsmand, efter de har fået indleveret en anmeldelse om voldtægt fra en 29-årig kvinde i Frederikshavn. Kvinden skulle have været på vej hjem fra byen i Frederikshavn, da hun blev væltet bagfra af en mand, der efterfølgende skulle have voldtaget hende. Hændelsen har fundet sted omkring Kalkværksvej nummer tre omkring klokken 5.20. Ifølge vagtchefen har kvinden beskrevet gerningsmanden som cirka 30 år gammel, 170-180 centimeter høj, sort hår og af europæisk afstamning. Derudover skulle manden have talt et gebrokkent dansk. Politiet er lige nu i gang med at tale med kvinden og undersøge gerningsstedet omkring Kalkværksvej med hundepatrulje. De efterlyser vidner, der kan have overværet hændelsen eller give informationer omkring den mulige gerningsmand. Oplysninger i sagen kan gives til Nordjyllands Politi på telefon 114.

Opsummering:
En 29-årig kvinde har forklaret, at hun blev voldtaget på vej hjem fra byen i Frederikshavn i nat.